Na temelju članka 32. Statuta Grada Dubrovnika („Službeni glasnik Grada Dubrovnika“, broj

4/09, 6/10, 3/11, 14/12, 5/13 i 6/13 – pročišćeni tekst) Gradsko vijeće Grada Dubrovnika na 5.

sjednici, održanoj 30. lipnja 2015., donijelo je

**P R A V I L N I K**

**o uvjetima, postupku i načinu ostvarivanja prava na dodjelu udžbenika za učenike**

**osnovnih škola na području Grada Dubrovnika**

Članak 1.

Ovim Pravilnikom utvrđuju se uvjeti, postupak i način ostvarivanja prava na dodjelu

udžbenika za učenike koji pohađaju osnovne škole čiji je osnivač Grad Dubrovnik (u daljnjem

tekstu: Osnovne škole).

Članak 2.

Pravo na dodjelu udžbenika ostvaruju svi učenici Osnovnih škola čija oba roditelja ili

skrbnici, odnosno jedan roditelj ukoliko se radi o jednoroditeljskoj obitelji, imaju prijavljeno

prebivalište na području Grada Dubrovnika najmanje šest (6) mjeseci u trenutku pokretanja

postupka javne nabave za udžbenike.

Postupak javne nabave iz stavka 1. ovoga članka provode Osnovne škole u suradnji s

Upravnim odjelom za obrazovanje, šport, socijalnu skrb i civilno društvo Grada Dubrovnika,

prije početka školske godine.

Učenici ostvaruju pravo na dodjelu udžbenika, ne na novčanu subvenciju.

42

Članak 3.

Radi utvrđivanja prava na dodjelu udžbenika roditelj je dužan priložiti osobnu iskaznicu s

prebivalištem na području Grada Dubrovnika stariju od 6 mjeseci za oba roditelja.

Ukoliko jedan ili oba roditelja nemaju osobnu iskaznicu stariju od 6 mjeseci, kojom potvrđuju

prebivalište na području Grada Dubrovnika, dužni su priložiti uvjerenje o prebivalištu

nadležne policijske uprave.

Osnovna škola ima pravo zatražiti dodatnu dokumentaciju kako bi se utvrdilo ostvaruje li

učenik pravo na dodjelu udžbenika.

Članak 4.

Nakon što se utvrdi da učenik ostvaruje prava utvrđena ovim Pravilnikom, jedan od roditelja

ili skrbnik dužan je potpisati izjavu o preuzimanju udžbenika u kojoj se obvezuje da će učenik

čuvati te vratiti udžbenike krajem školske godine.

Sva prava vezana za preuzimanje, čuvanje i povrat udžbenika, kao i odgovornost u slučaju

nepridržavanja propisana je izjavom iz stavka 1. ovoga članka.

Članak 5.

Komplet udžbenika sadrži sve udžbenike i radne bilježnice svih predmeta, uključujući izborne

predmete i tehničku kutiju koji su u skladu sa Zakonom o udžbenicima za osnovnu i srednju

školu („Narodne novine“, br. 27/10., 57/11. i101/13) i drugim važećim propisima.

Članak 6.

Sredstva za ostvarivanje prava iz ovog Pravilnika osiguravaju se u proračunu Grada

Dubrovnika.

Kontrolu i nadzor nad provođenjem ovog Pravilnika provodi Upravni odjel za obrazovanje,

šport, socijalnu skrb i civilno društvo Grada Dubrovnika.

Članak 7.

Ovaj pravilnik stupa na snagu osmog dana od dana objave u „Službenom glasniku Grada

Dubrovnika.

KLASA: 602-01/15-02/13

URBROJ: 2117/01-09-15-3

Dubrovnik, 30. lipnja 2015.

Predsjednik Gradskoga vijeća:

Mato Franković, v. r.

-------------------------------------